Levélváltás

az Európai Közösség és Macedónia Volt Jugoszláv Köztársaság között az Együttműködési Megállapodás kereskedelemről és kereskedelemmel kapcsolatos rendelkezésekről szóló II. címének felfüggesztéséről

A. A Közösség levele

Brüsszel, 2000. november 20.

Uram!

Szem előtt tartva azokat a továbbfejlesztett autonóm kereskedelmi kedvezményeket, amelyeket az Európai Unió stabilizációs és társulási folyamatában részt vevő vagy ahhoz kapcsolódó országokra és területekre kivételes kereskedelmi intézkedések bevezetéséről, a 2820/98/EK rendelet módosításáról, illetve az 1763/1999/EK és 6/2000/EK rendelet hatályon kívül helyezéséről szóló, 2000. szeptember 18-i 2007/2000/EK tanácsi rendelet hagyott jóvá, az Európai Közösség és Macedónia Volt Jugoszláv Köztársaság megállapodott az Európai Közösség és Macedónia Volt Jugoszláv Köztársaság között 1997. április 29-én levélváltás útján aláírt Együttműködési Megállapodás kereskedelemről és kereskedelemmel kapcsolatos rendelkezésekről szóló II. címe rendelkezéseinek és az ahhoz kapcsolódó összes mellékletének felfüggesztéséről.

Ennek megfelelően a 2563/2000/EK rendelettel módosított, 2000. szeptember 18-i 2007/2000/EK tanácsi rendelet szabályozza az Európai Közösség és Macedónia Volt Jugoszláv Köztársaság közötti kereskedelmet az előbbi rendelet alkalmazásának napjától kezdve, és az Európai Közösség és Macedónia Volt Jugoszláv Köztársaság közötti Együttműködési Megállapodás kereskedelemről és kereskedelemmel kapcsolatos rendelkezésekről szóló II. címe és az ahhoz kapcsolódó összes melléklet ugyanazon naptól kezdve nem alkalmazandó Macedónia Volt Jugoszláv Köztársaságra.

Amint a 2007/2000/EK rendelet nem alkalmazandó többé Macedónia Volt Jugoszláv Köztársaságra, az Együttműködési Megállapodás II. címének és minden kereskedelemi vonatkozású rendelkezésnek a felfüggesztése megszűnik.

Lekötelezne, ha megerősítené, hogy kormánya egyetért-e a fentiekkel.

Kérem, Uram, fogadja megkülönböztetett nagyrabecsülésem kifejezését.

az Európai Unió Tanácsa nevében

+++++ TIFF +++++

B. Macedónia Volt Jugoszláv Köztársaság levele

Skopje, 2000. november 22.

Uraim!

Megtiszteltetés számomra, hogy igazolhatom az Európai Közösség és Macedónia Volt Jugoszláv Köztársaság között 1997. április 29-én levélváltás útján aláírt Együttműködési Megállapodás kereskedelemről és kereskedelemmel kapcsolatos rendelkezésekről szóló II. címe rendelkezéseinek és az ahhoz kapcsolódó összes mellékletének felfüggesztéséről szóló mellékelt levelük kézhezvételét.

A Macedón Köztársaság számára megtiszteltetés, hogy megerősítheti: egyetért ennek a levélnek a tartalmával.

A levélváltást a Megállapodás megerősítésének kell tekinteni.

Kijelentem azonban, hogy a Macedón Köztársaság nem fogadja el országom fent említett dokumentumokban történő megnevezését, tekintettel arra, hogy országom alkotmányos neve Macedón Köztársaság.

a Macedón Köztársaság kormánya részéről

+++++ TIFF +++++

C. Az Európai Közösség levele

Brüsszel, 2000. december 5.

Uram!

Megtiszteltetés számomra, hogy igazolhatom 2000. november 22-én kelt levelének kézhezvételét.

Az Európai Közösség tudomásul veszi, hogy az Európai Unió Tanácsának elnöke és az Ön országa kormányának miniszterelnöke közötti levélváltás, amely felfüggeszti az Európai Közösség és az Ön országa között 1997. április 29-én levélváltás útján aláírt Együttműködési Megállapodás kereskedelemről és kereskedelemmel kapcsolatos rendelkezésekről szóló II. címének rendelkezéseit és az ahhoz kapcsolódó összes mellékletét, lezárult.

Ez nem értelmezhető úgy, hogy az Európai Unió bármilyen alakban vagy formában elfogadna vagy elismerne bármely más nevet, mint "Macedónia Volt Jugoszláv Köztársaság".

Kérem, Uram, fogadja megkülönböztetett nagyrabecsülésem kifejezését.

az Európai Unió Tanácsa nevében

+++++ TIFF +++++

--------------------------------------------------